b'\n_START_ARTICLE_\nGliese 436 b\n_START_SECTION_\nDescobriment\n_START_PARAGRAPH_\nGliese 436 b va ser descobert a l\'agost de 2004 per R. Paul Butler i Geoffrey Marcy del Institut Carnegie de Washington i la Universitat de Calif\xc3\xb2rnia respectivament usant la t\xc3\xa8cnica de la velocitat radial. Juntament amb 55 Cancri e van ser els primers planetes amb una massa (M sin i) similar a Nept\xc3\xba._NEWLINE_El tr\xc3\xa0nsit del planeta per la seva estrella es va enregistrar autom\xc3\xa0ticament al NMSU l\'11 de gener de 2005, per\xc3\xb2 aquest esdeveniment no va ser estudiat en el seu moment. El 2007, l\'equip de M. Giliion va observar el tr\xc3\xa0nsit i van determinar la massa exacta i el radi del planeta, totes dues similars a les de Nept\xc3\xba. En el seu moment va ser l\'exoplaneta m\xc3\xa9s petit descobert. T\xc3\xa9 4.000 km de di\xc3\xa0metre m\xc3\xa9s que Ur\xc3\xa0 i 5.000 km m\xc3\xa9s gran que Nept\xc3\xba i una mica m\xc3\xa9s massiu. Orbita l\'estrella a una dist\xc3\xa0ncia de 4 milions de km o 15 cops m\xc3\xa9s a prop que Mercuri al voltant del Sol.\n_START_SECTION_\nCaracter\xc3\xadstiques f\xc3\xadsiques\n_START_PARAGRAPH_\nLa temperatura de la superf\xc3\xadcie del planeta s\'ha estimat en 712 K (439 \xc2\xb0C). Aquesta temperatura \xc3\xa9s significativament m\xc3\xa9s elevada que si el planeta nom\xc3\xa9s s\'escalf\xc3\xa9s per la radiaci\xc3\xb3 de l\'estrella (que s\'estima que seria d\'uns 520 K). Els efectes de marea tampoc poden explicar aquest augment de temperatura, i deixa un efecte hivernacle com el responsable d\'aquesta temperatura._NEWLINE_Inicialment es va suposar que el planeta estava format sobretot per "gel calent", formes ex\xc3\xb2tiques d\'aigua a altes pressions, que continuarien s\xc3\xb2lides tot i les altes temperatures gr\xc3\xa0cies a la graveta del planeta. El planeta es podria haver format m\xc3\xa9s lluny de la seva posici\xc3\xb3 actual com un gegant gas\xc3\xb3s, i va migrar endins el sistema amb altres gegants gasosos. Un cop va arribar al seu lloc actual, l\'estrella podria haver fet desapar\xc3\xa8ixer la capa d\'hidrogen del planeta en una ejecci\xc3\xb3 de massa coronal._NEWLINE_Quan es va determinar millor el radi del planeta, l\'explicaci\xc3\xb3 del gel no era suficient, i calia una capa exterior d\'heli hidrogenat de fins al 10% de la massa per explicar el radi observat. Aix\xc3\xb2 feia que no sigui necessari un nucli gelat, i per tant, el planeta podria ser una s\xc3\xbaper-Terra._NEWLINE_Observacions de la temperatura del planeta pel telescopi espacial Spitzer suggereixen un possible desequilibri termoqu\xc3\xadmic a l\'atmosfera del planeta. Els resultats publicats mostren que l\'atmosfera \xc3\xa9s abundant en CO i deficient en met\xc3\xa0 (CH\xe2\x82\x84) per un factor 7.000. Aquest resultat no s\'esperava, ja que els models actuals a aquesta temperatura el carboni atmosf\xc3\xa8ric preferia CH\xe2\x82\x84 enlloc de CO._NEWLINE_El juny de 2015, es va anunciar que l\'atmosfera de Gliese 436 b s\'est\xc3\xa0 evaporant, resultant en un n\xc3\xbavol gegant al voltant del planeta i una llarga cua de 14x10\xe2\x81\xb6 km de llarg.\n_START_SECTION_\nCaracter\xc3\xadstiques orbitals\n_START_PARAGRAPH_\nUna \xc3\xb2rbita a l\'estrella dura uns 2 dies i 15.5 hores. L\'\xc3\xb2rbita est\xc3\xa0 desalineada amb la rotaci\xc3\xb3 de l\'estrella._NEWLINE_L\'excentricitat de l\'\xc3\xb2rbita \xc3\xa9s inconsistent amb els models d\'evoluci\xc3\xb3 de sistemes planetaris. Per tenir aquesta excentricitat durant tant de temps, hauria d\'existir un altre planeta.'